paragraph_text: Godine 1463. u jeku pada Bosanskog Kraljevstva pod osmansku vlast, djeca (Žigmund i Katarina) zarobljena su i odvedena su u Carigrad gdje su primili islam i počeli se obrazovati. Kada je odrastao, Žigmund (sada Ishak-beg) postao je turski sandžak-beg u Bolu, na sjeverozapadu Male Azije. Od 1485. sandžak-beg Karasija, pokrajine u Maloj Aziji. Vjerojatno je sudjelovao u Krbavskoj bitci.